স্টিভ জবসের মৃত্যুর পর অ্যাপল’র একজন সফটওয়্যার ইঞ্জিনিয়ার টনি সিউং থাইল্যান্ডের বৌদ্ধ সম্প্রদায়ের একটি দলের কাছে একটি ইমেইল পাঠালেন এটা জানতে চেয়ে যে মৃত্যুর পর স্টিভ জবস কেমন আছেন। এবং অত্যন্ত অস্বাভাবিকভাবে সেই ইমেইলের উত্তরও পেয়ে যান তিনি। এতে লেখা হয়, মৃত্যুর পর জবস এখন স্বর্গের একজন দার্শনিক ও ক্যালিফোর্নিয়ায় অ্যাপল হেডকোয়ার্টারের ঠিক উপরেই স্বর্গে একটি কাচের প্রাসাদে তিনি বসবাস করছেন। মালয়েশিয়াতে জবসের ভক্তরা তাঁর মৃত্যুর পর এক অদ্ভুত অনুষ্ঠান পালন করেন। তারা প্রত্যেকেই একটি একটি আপেল নিয়ে তাতে এক কামড় দেন ও বাকি আপেলটুকু সজোরে নিক্ষেপ করেন সমুদ্রে। তাদের বিশ্বাস ছিল এর ফলে জবসের পুনর্জীবন লাভ দ্রুত হবে। ধাম্মাকায়া মন্দিরের পুরোহিত Phra Chaibul Dhammajayo নিশ্চিত যে জবস পুনর্জন্ম নিয়েছেন ও শিল্প-বিজ্ঞানের বিভিন্ন বিষয়ে তাঁর আগ্রহ আছে। শুধু তাই নয়, এটাও বলা হয় তাঁর অনুসারীদের সাথে তিনি বিশেষ ব্যবস্থায় যোগাযোগ করেন!